Diari Oficial de la Generalitat Valenciana


Sumari del DOGV 7586, del 05-08-2015 (2015/6847)

RESOLUCIÓ de 27 de juliol de 2015, del Rector de la Universitat Politècnica de València, per la qual es disposa la publicació de la modificació de l'oferta d'ocupació pública del personal docent i investigador per a l'any 2015.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7586

Data del DOGV
:   05-08-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/6847


Data del document
:   27-07-2015

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 27 de juliol de 2015, del Rector de la Universitat Politècnica de València, per la qual es disposa la publicació de la modificació de l'oferta d'ocupació pública del personal docent i investigador per a l'any 2015. [2015/6847]  
Publicada en el Diari Oficial de la Comunitat Valenciana, de data 12 de juny de 2015, la Resolució d'aquest rectorat, de 29 de maig de 2015, per la qual es disposava la publicació de l'oferta d'ocupació pública del Personal Docent i Investigador per a l'any 2015, es va rebre escrit, de data 15 de juny actual, de la Direcció General de Costos de Personal i Pensions Públiques, pel qual es comunicava a aquesta Universitat la intenció d'interposar recurs contenciós-administratiu contra la citada resolució, en considerar-la contrària a la normativa bàsica sobre oferta d'ocupació pública per a 2015 pels motius que en l'escrit s'exposaven.  
Efectuades al·legacions parcials per aquesta Universitat a l'escrit citat, es rep resposta de la Direcció General de Costos acceptant-les, indicant-se que una oferta d'ocupació pública que incloga un total de 14 places, en lloc de les 17 aprovades inicialment per la Universitat, s'ajustaria a la taxa de reposició fixada per la normativa en el present exercici 2015.  
De conformitat amb l'exposat, a proposta de la Comissió de Promoció de Professorat d'aquesta Universitat, prèvia negociació en el si de la Mesa de Negociació del Personal Docent i Investigador d'aquesta Universitat, pel Consell de Govern d'aquesta Universitat Politècnica de València, en reunió de data 16 de juliol de 2015, es va acordar l'aprovació d'una modificació en l'oferta d'ocupació pública per a l'any 2015 referida a personal docent i investigador, oferta d'ocupació que contindrà finalment catorze (14) places  
En virtut de tot l'exposat, per la present, resolc:  
  
Primer. Oferta d'ocupació pública per a l'any 2015  
Publicar la modificació de l'oferta d'ocupació pública de personal docent i investigador per a l'any 2015 que conté catorze (14) places, d'acord amb el detall que figura a continuació:  
\* Convocatòria destinada a la provisió de places de professor contractat doctor per a personal que haja finalitzat el Programa Ramón y Cajal i haja obtingut el certificat I3  
  
Segon. Efectes  
La present resolució sortirà efectes a partir de l'endemà al de la seua publicació en el Diari Oficial de la Comunitat Valenciana.  
  
València, 27 de juliol de 2015.- El rector: Francisco José Mora Mas.